[αφηγήτρια] Η Έμιλι Ντίκινσον γεννήθηκε το 1830 στο Άμερστ της Μασαχουσέτης.
Έζησε όλη τη ζωή της στο σπίτι του πατέρα της.
Προς το τέλος της ζωής της, έβγαινε σπανίως από το δωμάτιό της.
Εκτός από κάποια, κυρίως ανώνυμα ποιήματα, το έργο της παρέμεινε ανέκδοτο.
Όταν πέθανε, ανακαλύφθηκαν τα ποιήματά της.
Κάποια από τα πιο παράξενα, συναρπαστικά ποιήματα που γράφτηκαν ποτέ.
Σχεδόν 2.000 ποιήματα, κρυμμένα στο μπαούλο μιας υπηρέτριας.
[γρήγορη εναλλαγή διαφανειών, ο ήχος σβήνει]
[βαριανασαίνει]
Χμ...
[ήχος μολυβιού στο χαρτί]
[χτύπημα στην πόρτα]
- [γυναίκα] Έμιλι! - [χτύπημα ξανά]
- Έμιλι, ξύπνα! - [συνεχίζει το χτύπημα]
Αχ!
Πήγαινε φέρε νερό.
Είναι 4:00 το πρωί, Λαβίνια.
Γράφω.
Η μαμά λέει να πας. Εγώ πήγα χθες.
Γιατί δεν πάει ο Όστιν;
Ο Όστιν είναι αγόρι.
Αυτές είναι ανοησίες.
ΝΤΙΚΙΝΣΟΝ
ΔΕΝ ΠΕΡΑΣΑ ΤΟ ΘΑΝΑΤΟ ΝΑ ΠΑΡΩ
Δεν πέρασα το Θάνατο να πάρω -
Να πάρω...
[ακούγεται το "Off the Radar"]
[χλιμίντρισμα αλόγου]
[ομιλίες]
[συνεχίζει το τραγούδι]
Θέλαμε το νερό μία ώρα πριν.
Πού ήσουν;
Ω, Έμιλι, οι κουβάδες είναι μισοάδειοι.
Το άφησες να χυθεί.
Είσαι ένα άχρηστο κορίτσι. Άχρηστο.
Να πάρουμε υπηρέτρια;
Ούτε να το σκέφτεσαι.
Έχουμε έξι άλογα. Μπορούμε να πάρουμε υπηρέτρια.
Ορίστε, Βίνι. Ένα λουλούδι.
Για μένα;
Όταν παντρεύτηκα τον πατέρα σου,
του είπα ότι πήρε την καλύτερη νοικοκυρά στο Χάμσαϊρ.
Όχι, σε όλη τη Νέα Αγγλία.
Προτιμώ να μου φύγει το δέρμα παρά να πάρω υπηρέτρια.
Και σας μεγαλώνω να γίνετε σαν εμένα.
Μα δεν θέλω...
Θα γίνεις καλή νοικοκυρά κάποτε, Έμιλι Ντίκινσον.
Τώρα, πήγαινε να ντυθείς.
Θα έρθει κι άλλος κύριος να σε δει.
[κοροϊδευτικά] Ένας κύριος;
Μαμά, όχι!
Αυτός ο άντρας ίσως γίνει σύζυγός σου.
Τι ρομαντικό!
Μην κάνεις καμία τρέλα όπως την άλλη φορά.
Του έκανα ένα δώρο.
Πέταξες ένα νεκρό ποντίκι στα πόδια του.
Ναι.
Σαν γάτα.
Δεν είσαι γάτα, Έμιλι.
Όχι.
Δυστυχώς, είμαι γυναίκα.
Τα κεκάκια είναι για τον μνηστήρα.
Εγώ γιατί δεν έχω μνηστήρες;
Δεν προσπαθώ να σε παντρέψω. Είσαι καλή στο νοικοκυριό.
Οπότε, θα πεθάνω γεροντοκόρη, επειδή φέρνω νερό;
Η ζωή είναι άδικη, Λαβίνια.
[χτύποι ρολογιού]
[συνεχόμενο έντονο ρουθούνισμα]
[ουρλιάζει]
Γεια σας.
Έμιλι, μην το κάνεις αυτό.
Γεια σου, Έμιλι.
Δεν το πιστεύω.
Τζορτζ!
Γεια.
Έχεις ήδη γνωριστεί με την κόρη μου;
Ο Τζορτζ είναι στην ομάδα λογοτεχνίας με τον Όστιν.
Κάνουμε συνεχώς παρέα.
- Λοιπόν, έλεγα στον Τζορτζ... - [φλιτζάνι που τρέμει στο χέρι]
τι εξαιρετική σύζυγος θα γίνεις.
Πόσο μετρημένη και σχολαστική είσαι σε όλα τα καθήκοντά σου.
Ναι. Είμαι κελεπούρι.
Κάθισε σαν κυρία.
[αναστενάζει]
Τζορτζ, μπορώ να σου μιλήσω έξω;
- Φυσικά. - Τέλεια.
Θα είμαστε στη βεράντα. Μην κρυφακούς.
Ω, ναι.
[πόρτα που κλείνει]
Ξέρεις ότι δεν θα σε παντρευτώ, ναι;
Ποτέ μη λες ποτέ, Έμιλι.
Όπως έγραψες και στο ποίημα σου, "Σπίτι μου το Ενδεχόμενο".
Ωραία.
Μ' αρέσει να με παραθέτουν.
Γιατί να μη με παντρευτείς;
Δεν καταλαβαίνεις. Δεν θα παντρευτώ κανέναν.
Άλλα λέει η μητέρα σου.
Έχω μόνο έναν σκοπό στη Γη,
κι αυτός είναι να γίνω μεγάλη συγγραφέας.
Ένας σύζυγος θα με εμπόδιζε.
- Όχι εγώ. - Χμ.
Τώρα το λες αυτό.
Μα σιγά σιγά, θα το έκανες.
Είμαι τρελά ερωτευμένος μαζί σου.
- Κρίμα. - Υπάρχει άλλος;
Ναι, για την ακρίβεια.
Ποιος είναι; Θα τον σκοτώσω.
Δεν μπορείς.
Είναι ο Θάνατος.
Τι;
Είμαι ερωτευμένη με τον Θάνατο.
[Έμιλι] Με πάει βόλτα με την άμαξα κάθε βράδυ.
Είναι σωστός κύριος.
Απίστευτα σέξι.
Είσαι τόσο αλλόκοτη!
Γιατί μου αρέσεις τόσο πολύ;
Θα έκανα τα πάντα για σένα.
Λοιπόν, υπάρχει κάτι που θα μπορούσες να κάνεις.
Πες το.
Είσαι εκδότης του περιοδικού, ναι;
Βασικά, συνεκδότης.
Όμως, ναι.
Θέλω να δημοσιεύσεις αυτό.
Ουάου.
Εντάξει. Θα με αφήσεις να δημοσιεύσω ποίημα σου;
Δεν ξέρω αν είναι έτοιμο, αλλά ναι...
Τέλειος συγχρονισμός. Έχουμε ένα κενό στο νέο τεύχος.
- Αλήθεια; - Θα το βάλω.
Αύριο θα πάει τυπογραφείο.
- Αύριο; Αλήθεια; - Αύριο.
Όλοι θα μάθουν το όνομα Έμιλι Ντίκινσον.
Εντάξει, μα στάσου.
Τι συμβαίνει;
Μη γράψεις το όνομα.
Γιατί όχι;
Ο πατέρας μου δεν εγκρίνει γυναίκες που δημοσιεύουν.
Ω, έλα τώρα.
Αυτό είναι ανόητο.
Είσαι ιδιοφυΐα, Έμιλι. Πρέπει να το εγκρίνει.
Δεν γίνεται να γράψεις τα αρχικά μου ή "Ανώνυμος";
Όχι. Αποκλείεται.
Δικαιούσαι αναγνώριση.
Αντιμετώπισε τον πατέρα σου.
Ξέρεις κάτι;
Κάν' το.
Δημοσίευσέ το, με το όνομά μου κι όλα.
Σ' ευχαριστώ, Τζορτζ.
Στη διάθεσή σας, δις Ντίκινσον.
[βήχει]
Σκέτη καταστροφή.
Ναι, Έμιλι.
Πάλι το χάλασες.
Δεν το χάλασε. Τους είδα να φιλιούνται.
Να φιλιούνται;
Θεέ μου, τι έχεις πάθει;
Εσύ με πετάς συνεχώς σε όλους αυτούς.
Δεν σε πετάω.
Το κάνεις. Είναι ταπεινωτικό.
Θα με έδινες σε χήρο, σε ανάπηρο, σε οποιονδήποτε με έπαιρνε.
Όλο το Άμερστ ξέρει ότι θες να με ξεφορτωθείς.
Τι είναι αυτή η φασαρία;
Η μαμά προσπαθεί να με διώξει πάλι.
Παντρεύτηκα στα 18, Έμιλι. Καιρός να βρεις σύζυγο.
Και να μετακομίσω, εννοείς;
Ναι. Αυτό γίνεται όταν παντρεύεται μια κοπέλα.
Γιατί δεν νοιάζεστε να βρω εγώ σύζυγο;
Κατά τη γνώμη μου, η Έμιλι δεν χρειάζεται να παντρευτεί.
[η Έμιλι αναστενάζει]
- Σ' ευχαριστώ. - [πατέρας] Χμ.
Τουλάχιστον υπάρχει κάποιος που δεν πάει να με ξεφορτωθεί.
Οπότε, θα την αφήσεις να μείνει σπίτι μας για πάντα;
- Χωρίς να κάνει τίποτα; - Κάνω πολλά.
Όπως τι;
Εγώ βρήκα αυτές τις φωλιές πουλιών.
[πατέρας] Κυρίες, ώρα να φύγετε,
για να απολαύσω ήρεμος την πίπα και την εφημερίδα μου, ε;
Πολύ καλά.
Ώρα να επιστρέψουμε στην κουζίνα.
- [η Έμιλι αναστενάζει] - Ελάτε μαζί μου.
[ειρωνικά] Πρέπει να έρθω;
Συμπεριφέρεσαι άσχημα, νεαρή μου.
Απλώς δεν θέλω να κάνω δουλειές 24 ώρες το 24ωρο.
Και τι άλλο θα έκανες;
Απλώς θα... σκεφτόμουν.
- [ανάβει σπίρτο] - [πατέρας] Άφησέ τη να ξεκουραστεί.
Δεν πειράζει.
Ευχαριστώ, μπαμπά.
Είσαι ο ήρωάς μου.
Λατρεύεις να παίρνεις το μέρος της.
Θα το μετανιώσεις. Είναι ασυγκράτητη.
Δεν ξέρει να φερθεί σαν σωστή δεσποινίδα
και θα καταστρέψει την οικογένειά μας.
[ακούγεται το "Praise the Lord (Da Shine)"]
[Όστιν] Τι έγινε;
Τίποτα, αδερφέ. Χαλαρώνω.
Έμαθα ότι απέρριψες κι άλλον μνηστήρα.
Ναι. Δεν μου άρεσε.
Λοιπόν, ως προς το θέμα του γάμου, έχω κάποια νέα.
Τι νέα;
Έκανα πρόταση στη Σου.
Και δέχτηκε.
- [φωνές από ζώα της φάρμας] - [βαριανασαίνει] Ναι!
Ναι!
Τι;
Δεν γίνεται αυτό!
- Γιατί όχι; - Είναι η καλύτερή μου φίλη!
Έμιλι, μη σε πιάνει η τρέλα σου τώρα.
Είναι ακατάλληλη στιγμή.
Πέθανε η αδερφή της, η Μαίρη.
Τι;
Μα... εκείνη ήταν η πιο υγιής.
Το ξέρω. Όμως, μετά έπαθε τύφο και πέθανε, όπως όλοι οι άλλοι.
Θεέ μου. Η κακομοίρα η Σου.
Ναι, οπότε... σεβάσου την κατάστασή της, εντάξει;
Δεν χρειάζεται να μου λες να δείξω σεβασμό στη φίλη μου.
Δείξε σεβασμό στη μέλλουσα γυναίκα μου.
Δεν πέρασα το Θάνατο να πάρω -
[πατέρας] Χαιρόμαστε πολύ για σένα.
Δηλαδή, λυπόμαστε πολύ για την αδερφή σου, Σου.
Μα χαιρόμαστε που θα παντρευτείτε.
Λοιπόν, Όστιν, τι σχέδια έχετε;
Αχ, ναι, γλυκέ μου, πες μας.
Προφανώς, τίποτα δεν έχει αποφασιστεί ακόμα, μα...
κάποια εταιρεία στο Μίσιγκαν
μου πρόσφερε μια θέση.
Και η Σου έχει έναν ξάδερφο εκεί, οπότε...
Οπότε, τι;
Οπότε, λέμε να μετακομίσουμε στο Ντιτρόιτ.
Είμαι πολύ ενθουσιασμένος.
Δεν το νομίζω.
Θα έρθεις στην εταιρεία μου και θα μείνεις στο Άμερστ.
Τι...
Πατέρα, όπως σου είπα, θέλω να πάω δυτικά.
Ανοησίες. Δεν γίνεται να ζήσεις τόσο μακριά.
Είμαστε στο Άμερστ. Λέγεσαι Ντίκινσον.
Ο παππούς σου κι ο προπάππους σου έζησαν σ' αυτό εδώ το σπίτι.
Τι περιμένεις; Να παντρευτούμε και να ζήσουμε στον πάνω όροφο;
Όχι. Μην είσαι παράλογος.
- Θα ζήσετε δίπλα μας. - Δίπλα;
Τι;
Τι; Στις ιρλανδέζικες καλύβες;
Με τους σταβλίτες;
Όστιν, σοβαρέψου.
Πωλείται το διπλανό οικόπεδο. Σκοπεύω να το αγοράσω.
Θα σου κτίσουμε σπίτι.
Το πιο σύγχρονο και κομψό σπίτι.
Θα επιβλέπεις ο ίδιος τα σχέδια.
Θα είναι έτοιμο το φθινόπωρο.
Θεώρησέ το δώρο γάμου.
Όστιν.
Κοίτα.
Τι;
ΓΙΑ ΤΗ ΣΟΥ.
ΟΣΤΙΝ. ΜΗΝ ΤΟ ΔΙΑΒΑΣΕΙΣ. ΔΩΣΕ ΤΟ ΣΤΗ ΣΟΥ.
ΣΥΝΑΝΤΗΣΕ ΜΕ ΣΤΟΝ ΟΠΩΡΩΝΑ.
Είναι κάποιο αστείο αυτό;
Παντρεύεσαι τον αδερφό μου. Τρελάθηκες;
Τι άλλο να κάνω, Έμιλι; Πέθανε όλη μου η οικογένεια.
Ναι, το ξέρω και νιώθω απαίσια.
Αλλά τον Όστιν;
Ούτε καν σου αρέσει!
Μου είπες ότι δεν εκτιμάς τη νοημοσύνη του.
Άλλωστε, είπαμε να μην παντρευτούμε ποτέ.
Νόμιζα ότι θα γινόμασταν συγγραφείς.
Αυτή ήταν μια ανόητη υπόσχεση που δώσαμε όταν ήμασταν 14 ετών.
Ακόμα και τότε, ήξερα ότι ήταν ψέμα. Δεν είμαι σαν εσένα, Έμιλι.
Δεν μεγάλωσα με λεφτά.
Δεν έχω την τέλεια ζωή σου.
Θεωρείς τη ζωή μου τέλεια;
Με ξέρεις καθόλου;
[Σου] Είμαι ολομόναχη σ' αυτόν τον κόσμο.
Είμαι πάμπτωχη.
Αν δεν παντρευτώ τον Όστιν, θα πεθάνω της πείνας.
[αναστενάζει]
Λυπάμαι για τη Μαίρη.
Τη συμπαθούσα πραγματικά.
Κι εγώ. Ήταν η αγαπημένη μου αδερφή.
Υποθέτω ότι εφόσον παντρεύεσαι τον Όστιν...
θα είμαι εγώ η αδερφή σου.
Υποσχέσου μου κάτι, Σου.
Υποσχέσου μου δύο πράγματα.
Πρώτον, να μη φύγετε για το Μίσιγκαν.
Και δεύτερον,
ότι θα με αγαπάς πάντα πιο πολύ από ό, τι εκείνον.
Ως προς το πρώτο,
είναι απόφαση του Όστιν.
Ως προς το δεύτερο...
Ναι;
Λοιπόν...
στη θέση σου δεν θα ανησυχούσα τόσο.
[βροντή]
[ακούγεται το "Be Mine"]
Σ' αγαπάω.
[συνεχίζει το τραγούδι]
- Σου! - Σου!
Με συγχωρείτε.
Με συγχωρείτε. Σου!
Πού ήσουν;
[χλιμίντρισμα αλόγου]
[ξεφύσημα αλόγου]
Και μού 'κανε ο ίδιος την τιμή -
Έμιλι, τι κοιτάς;
Τον Θάνατο.
Ε...
Μη δίνεις σημασία, Λαβίνια.
Εντάξει. Πάμε.
Ήταν υπέροχη κηδεία, συμφωνείς;
Η δική μου θα 'ναι καλύτερη.
Μπορούσες να έχεις οποιαδήποτε, κι εσύ διάλεξες τη Σου Γκίλμπερτ;
Γιατί;
Μάλλον επειδή ήταν η μόνη που δεν με ήθελε.
Μπορώ να το καταλάβω.
- Η αδερφή σου ακόμα το παίζει δύσκολη. - [χαχανητό]
"Δύσκολη". Το θέτεις πολύ ευγενικά.
- Είναι παλαβή. - Είναι ιδιοφυΐα.
Βαρέθηκα να το ακούω αυτό!
Γεια σας, κυρίες μου.
Τι κάνεις εδώ, Τζορτζ;
Σου, έλα δω. Θέλω να σου μιλήσω για κάτι.
Μωρό μου, έγινε.
Το ποίημα σου. Μπήκε στο The Indicator.
Δίπλα σε κάτι που έγραψα για τον Πέρσυ Σέλλεϋ.
Είναι στο τυπογραφείο. Θα εκδοθεί την άλλη εβδομάδα.
Είσαι λιγάκι διάσημη τώρα, Έμιλι Ντίκινσον.
Έμιλι; Τι συμβαίνει;
Απλώς...
φοβάμαι.
Εσύ;
Εσύ δεν φοβάσαι τίποτα.
Είσαι απολύτως ατρόμητη.
Δεν ξέρω πώς θα αντιδράσει ο πατέρας μου.
Σοβαρολογείς; Έλα τώρα.
Πρέπει να μάθει πόσο πανέξυπνη είσαι.
Δεν θα ήθελε να σταθεί εμπόδιο σε αυτό.
Σωστά;
[Λαβίνια] Έμιλι!
Έμιλι!
Έλα να μαγειρέψεις!
Πρέπει να φύγω.
Σε ευχαριστώ και πάλι, Τζορτζ.
[κακάρισμα]
[ξεφυσάει]
[πατέρας] Θαυμάσιο κοτόπουλο.
- [μητέρα] Ω! - Ναι, είναι πολύ νόστιμο, μητέρα.
Ευχαρίστησε τις αδερφές σου. Με βοήθησαν.
Η μία μόνο.
- [μητέρα] Κορίτσια. - Λοιπόν, για ακούστε με.
Έχω μια συναρπαστική ανακοίνωση.
Όπως ξέρετε, εκτός από την επιτυχή άσκηση δικηγορίας
και τη διατήρηση της θέσης μου ως ταμία του Κολεγίου του Άμερστ,
εξέτισα δύο θητείες στη Βουλή των Αντιπροσώπων Μασαχουσέτης.
Λοιπόν, τώρα έχω βάλει στόχο κάτι μεγαλύτερο.
Αποφάσισα να κατέβω για το Κογκρέσο.
- Πατέρα, αυτό είναι υπέροχο! - Μπράβο.
Ευχαριστώ. Εκτιμώ τον ενθουσιασμό σας.
Η μητέρα σας διαφωνούσε με την ιδέα.
Δεν θέλω να λείπεις τόσο πολύ από το σπίτι.
Οι υποψήφιοι όλο ταξιδεύουν.
Πρέπει να πιστέψει ο κόσμος στην ψήφο του, σωστά;
Στην ψήφο και το μήνυμα.
Είσαι υπέρ της κατάργησης της δουλείας;
Όχι, δεν θα το έλεγα. Δεν ασπάζομαι καμία ριζοσπαστική θέση.
Φυσικά, θεωρώ ότι η δουλεία είναι λάθος.
Μα πιστεύω στον συμβιβασμό.
Δεν θεωρώ ότι πρέπει να πάμε στον πόλεμο γι' αυτό.
Πολύ λογικό, καλέ μου.
Ναι.
Κάποιες φορές, νιώθω σαν σκλάβα.
Είσαι μια κακομαθημένη από το Άμερστ.
Απέχεις από σκλάβα.
[πατέρας] Είναι δύσκολη υπόθεση, μα δεν πρέπει να διασπαστεί η Ένωση.
- Αυτό πιστεύω. - [μητέρα] Αχά.
Αυτό και το να φέρουμε τον σιδηρόδρομο στο Άμερστ.
Ω, τον σιδηρόδρομο; Εντυπωσιακό.
Ναι, Λαβίνια. Αν με εκλέξουν,
θα ακούς το τρένο να σφυρίζει από το παράθυρό σου.
Ακούγεται σκέτος εφιάλτης.
Λοιπόν, συγχαρητήρια, πατέρα.
Έχουμε κι εμείς να κάνουμε μια ανακοίνωση.
Το συζητήσαμε με τη Σου και αποφασίσαμε να μη μετακομίσουμε στο Ντιτρόιτ.
Θα μείνουμε εδώ
- με την οικογένεια. - [πατέρας] Ωραία.
Υπέροχα νέα.
- Ζήτω! - Τέλεια.
Θα κρατήσεις την εταιρεία όσο θα κάνω καμπάνια.
Θα κάνουμε έναν θαυμάσιο γάμο.
Θα καλέσουμε όλα τα ξαδέρφια Ντίκινσον και Νόρκρος.
Φυσικά, Σου, θα έρθει όλη σου η οικογένεια.
Έχει πεθάνει όλη μου η οικογένεια.
Και πάλι ωραία θα είναι.
Έμιλι, τι είναι;
Έχω κι εγώ μια ανακοίνωση.
Δεν είναι τίποτα συναρπαστικό,
μπροστά στο Κογκρέσο και στον γάμο και όλα αυτά.
Τι είναι, τότε;
Ένα ποίημα που έγραψα...
θα δημοσιευτεί στο περιοδικό του κολεγίου.
Μάλλον δεν σε άκουσα καλά.
Το ξαναλές;
Το... Το ποίημα μου...
θα δημοσιευτεί.
Πώς τολμάς;
Ήμουν ή δεν ήμουν απολύτως σαφής
ότι δεν εγκρίνω μια γυναίκα που αναζητά να αποκτήσει
λογοτεχνική φήμη, Έμιλι;
Κι εσύ πήγες και το έκανες!
[ξεφυσάει]
Υπάρχει τρόπος να το σταματήσεις;
Πήγε ήδη στο τυπογραφείο.
Θεέ μου. Σατανικό κορίτσι. Είχε δίκιο η μητέρα σου.
Σου δώσαμε πολλή ελευθερία και τώρα εκμεταλλεύεσαι την καλοσύνη μας.
Είναι κακή στιγμή.
Είναι μια πολύ κακή στιγμή να επιδεικνύεις τέτοια σκανδαλώδη συμπεριφορά!
Θεέ μου!
Θα χαλάσεις το καλό όνομα των Ντίκινσον!
- Πάμε. - [νιαούρισμα γάτας]
Οι Ντίκινσον ζουν στο Άμερστ εδώ και 200 χρόνια.
Κάναμε την πόλη αυτό που είναι.
Όλοι το ξέρουν αυτό.
Μα ο παππούς σου...
[αναστενάζει]
ήταν μέθυσος κι οφειλέτης.
Σπατάλησε όλα όσα αγωνίστηκαν να χτίσουν οι πρόγονοί μου.
Όλη μου τη ζωή διορθώνω αυτό το χάλι!
Έκανα αυστηρή οικονομία και θυσίες.
Δεν θα ακυρωθούν οι προσπάθειές μου από την ίδια μου την κόρη!
Αυτή σου την ανοησία, δεν θα την ανεχτούμε άλλο!
Θα κάνεις τα καθήκοντά σου, σαν τη μητέρα σου.
Έχεις πολλά περιθώρια βελτίωσης εκεί!
Βλέπεις;
Βλέπεις; Το πιάτο είναι ραγισμένο.
Εσύ έστρωσες το τραπέζι, έτσι;
Δίνεις στον κύριο του σπιτιού ραγισμένο πιάτο;
[ρουφάει τη μύτη της]
Για τιμωρία, θα καθαρίσεις εδώ μέσα.
Και στην κουζίνα.
Μόνη.
[ακούγεται το "Bury a Friend"]
Χαίρομαι που σε βλέπω.
Άργησες.
Οι πιο πολλοί θα χαίρονταν αν δεν ερχόμουν.
Όχι εγώ.
Πάντα θέλω να σε βλέπω.
Xμ.
Λοιπόν, θα δημοσιευτεί το ποίημα σου.
Όχι.
Δεν το επιτρέπει ο πατέρας μου.
Είπες ότι δεν γινόταν να το σταματήσεις.
Ο πατέρας μου θα κάψει κάθε αντίτυπο αν χρειαστεί.
Τα πάντα, για να μη χαλάσω "το καλό όνομα των Ντίκινσον".
Αγαπημένη μου...
θα είσαι η μόνη Ντίκινσον για την οποία θα μιλάνε σε 200 χρόνια.
Σου το υπόσχομαι.
Ακόμα κι αν δεν δημοσιευτούν τα ποιήματά μου;
Η δημοσιότητα δεν είναι το ίδιο με την αθανασία.
Η αθανασία δεν είναι τίποτα.
Αν είσαι καλός και φέρεσαι σωστά, πας στον παράδεισο.
Δεν εννοώ αυτήν.
Η αθανασία σου δεν θα έρθει επειδή υπάκουσες στους κανόνες.
Θα έρθει, επειδή τους έσπασες.
[γελάει]
Πότε θα έρθεις για μένα;
Έρχομαι για σένα κάθε βράδυ, καλή μου.
Όχι μόνο για μια βόλτα.
Για να με πάρεις μακριά από δω.
Θα αργήσω πολλά, πολλά χρόνια.
[συνεχίζει το τραγούδι]
[αναστενάζει]
Γιατί πάντα αργείς τόσο;
Δεν ξέρω.
Έχω δουλειά.
Πάντα έχεις δουλειά.
Και σύντομα, θα έχω περισσότερη.
Πλησιάζει πόλεμος, ξέρεις.
Μεγάλος πόλεμος.
Πόλεμος που θα διαιρέσει το έθνος.
[συνεχίζει το τραγούδι]
[αναστενάζει]
Κι άλλος καβγάς με τον μπαμπά;
Μην είσαι αυστηρή μαζί του.
Ξέρω ότι γίνεται σκληρός, μα θέλει απλώς να μας προστατέψει.
Να σου πω ένα μυστικό;
Χαίρομαι που δεν πάμε στο Ντιτρόιτ.
Νιώθω καλύτερα εδώ, με την οικογένεια.
[μητέρα] Έμιλι, πήγαινε για ύπνο.
Θέλω να ξυπνήσεις νωρίς αύριο. Έρχεται μνηστήρας.
Xμ, τέλεια.
Ποιος είναι τώρα;
Ένας χοιροτρόφος από το Σάουθ Χάντλεϊ.
Σέξι.
[χτύπημα στην πόρτα]
Ποιος είναι;
[πατέρας] Έμιλι, είσαι ξύπνια;
Ναι, πατέρα.
Μπορώ να περάσω;
Ναι, μπορείς.
[ανοίγει η πόρτα, κλείνει]
Δεν ξέρεις πόσο πολύ ανησυχώ για εσάς, τα παιδιά μου.
Ω, ναι.
Ω, πατέρα.
Πατέρα, τι έχεις; Μη...
Μην κλαις.
Απλώς δεν θέλω να σε χάσω.
Υποσχέσου μου, Έμιλι.
Να υποσχεθώ... Τι να υποσχεθώ;
Υποσχέσου μου...
ότι δεν θα παντρευτείς και θα φύγεις.
Δεν θα σε αφήσω, μπαμπά.
Κράτα την οικογένεια ενωμένη. Αυτό λέω.
[απαλός στεναγμός]
- Μπαμπά, να σου πω. - Χμ;
Θα μου υποσχεθείς κι εσύ κάτι;
Ναι. Τι είναι, καλή μου;
Υποσχέσου μου...
ότι θα πάρουμε υπηρέτρια.
[χαχανητό πατέρα]
Ω, Έμιλι, εντάξει.
Εντάξει.
[ροχαλητό πατέρα]
[Έμιλι] Δεν πέρασα το Θάνατο να πάρω -
Και μού 'κανε ο ίδιος την τιμή -
Στην Άμαξα καθίσαμε μονάχα
Εμείς -
Κι η μετά θάνατον ζωή.
Τέλεια.
[ακούγεται το "Future Heroine"]